Diari Oficial de la Generalitat Valenciana


Sumari del DOGV 9736, del 30-11-2023 (2023/12983)

RESOLUCIÓ de 29 de novembre de 2023, de la presidenta de Turisme Comunitat Valenciana, d'ampliació del termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del presidente de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12962


Data del document
:   29-11-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 29 de novembre de 2023, de la presidenta de Turisme Comunitat Valenciana, d'ampliació del termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del presidente de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023. [2023/12262]  
Antecedents de fet  
Primer. Per Resolució de 5 de maig de 2023, del president de Turisme Comunitat Valenciana, es van convocar les ajudes d'impuls a la competitivitat turística per a l'any 2023. Ajudes que responen a les directrius establides tant en el Pla estratègic del turisme de la Comunitat Valenciana 2021-2025 com en el Pla estratègic de subvencions de la Presidència de la Generalitat i els seus organismes públics per al període 2021-2023 (aprovat aquest últim per la Resolució de 26 de febrer de 2021, de la Presidència de la Generalitat, i publicat en el DOGV núm. 9033 de 03.03.2021), i recullen els següents programes d'actuació de Turisme Comunitat Valenciana per a l'any 2023:  
- Programa 1: dirigit a empreses turístiques de la Comunitat Valenciana que desenvolupen durant 2023 projectes orientats a l'impuls de la competitivitat turística.  
- Programa 2: dirigit a empreses, associacions, federacions o fundacions que porten a terme durant 2023 esdeveniments musicals, esportius o culturals a la Comunitat Valenciana i que tinguen impacte turístic.  
  
Segon. El punt 5 de l'article 12 de la Resolució, relatiu a la concessió o denegació d'ajudes, d'acord amb el que s'estableix en l'article 25.4 de la Llei 38/2003, de 17 de novembre, general de subvencions (d'ara en avant LGS), estableix que el termini màxim per a resoldre i notificar la resolució serà de sis mesos des de la publicació de la convocatòria en el Diari Oficial de la Generalitat Valenciana. Aquest termini podrà suspendre's per qualsevol de les causes previstes en l'article 22 i 25.2 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense a haver-se notificat la resolució a les persones o entitats interessades, podrà entendre's desestimada la sol·licitud de concessió d'ajuda en els termes previstos en l'article 25.5 de la Llei 38/2003, de 17 de novembre, general de subvencions.  
Tercer. D'acord amb el punt anterior, i atesa la data de publicació de la resolució, el 10 de maig de 2023, en el Diari Oficial de la Generalitat Valenciana, número 9592, el termini per a resoldre sobre la concessió de les ajudes convocades, finalitzaria el pròxim 10 de novembre de 2023.  
  
Quart. En data 29 de setembre de 2023, el cap en funcions del Servei d'Ajudes de Turisme Comunitat Valenciana, com a òrgan instructor de les ajudes, va emetre un informe sobre la conveniència de procedir a l'ampliació del termini per a resoldre els expedients d'ajudes derivats de la convocatòria d'ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023, en el qual es realitzen, entre altres, les consideracions següents:  
  
- En aquest moment, per causes sobrevingudes, el servei d'ajudes no té el personal suficient per a poder, en els terminis legalment establits, possibilitar la normal tramitació de les ajudes.  
- La convocatòria d'aquestes ajudes es va publicar, com abans s'ha assenyalat, el 10 de maig de 2023, i va finalitzar el termini de presentació de sol·licituds el passat 2 de juny de 2023, la qual cosa suposa un considerable retard respecte a convocatòries d'exercicis precedents. Aquest retard sigué per la introducció de les clàusules exigides pel Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, així com la modificació del Pla estratègic de subvencions de la Presidència de la Generalitat i els seus organismes públics per al període 2021-2023, publicat el 23 de març de 2023, necessaris i previs a l'aprovació de la resolució de convocatòria d'ajudes en matèria de competitivitat. Com a conseqüència ha fracassat la normal dinàmica en la gestió dels expedients d'ajudes.  
- L'aplicació per a les ajudes convocades en 2023 del Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, exigeix la introducció d'una sèrie de criteris d'avaluació en les convocatòries d'ajudes de caràcter social, ecològic, etc. La introducció de tals criteris, la seua avaluació, adveració i justificació alenteix en el temps i exigeix una major atenció i treball en la tramitació dels expedients d'ajuda.  
- El nombre elevat de requeriments d'esmena de documentació de les sol·licituds presentades (85 %), suposa un retard considerable en la fase d'avaluació dels projectes presentats.  
Cinqué. En data 4 de novembre de 2023, la presidenta de Turisme Comunitat Valenciana, va dictar resolució d'ampliació de termini per a resoldre els expedients d'ajudes derivats de la convocatòria d'ajudes prevists en la Resolució de 5 de maig de 2023, del president de Turisme Comunitat Valenciana, per la qual es convocaven les ajudes d'impuls a la competitivitat turística per a l'any 2023, ampliant el mateix fins al 30 de novembre.  
Sisé. En data 28 de novembre de 2023, el cap en funcions del Servei d'Ajudes de Turisme Comunitat va emetre l'informe en el qual exposava que atés que les circumstàncies que van motivar la primera ampliació es mantenien, es fa convenient procedir a una segona ampliació del termini per a resoldre els expedients d'ajudes derivats de la convocatòria de «ajudes previstes en la Resolució de 5 de maig de 2023, del president de Turisme Comunitat Valenciana, per la qual es convoquen les ajudes d'impuls a la competitivitat turística per a l'any 2023». En aquest informe, es proposa una nova ampliació de termini per a resoldre fins al 19 de desembre i, al mateix temps, es proposa ampliar el termini de justificació fins al 19 de gener.  
  
Als fets anteriorment exposats són aplicable els següents  
  
Fonaments de dret  
Primer. Sobre la competència per a dictar aquesta resolució.  
La competència per a dictar aquesta resolució la té la presidenta de Turisme Comunitat Valenciana d'acord amb el que s'estableix en apartat 2, lletra f, de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que estableix l'article 11.5, de la Resolució de 9 de maig de 2023, citada en el fonament primer, en relació amb l'apartat 2 de l'article 128 del Decret 163/2023, de 29 de setembre, del Consell, de modificació del Decret 112/2023, de 25 de juliol, del Consell per la qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV núm. 9696, de 3 d'octubre de 2023.  
  
Segon. Sobre la necessitat de motivació d'aquesta resolució i possibilitat d'ampliació de termini.  
L'article 35 de la Llei 39/2015, d'1 d'octubre, del procediment administratiu comú de les administracions públiques, que estableix que seran motivats, amb succinta referència de fets i fonaments de dret els acords d'aplicació de la tramitació d'urgència, d'ampliació de terminis i de realització d'actuacions complementàries. Aquesta motivació es deriva del que s'ha exposat en l'antecedent de fet quart anterior.  
  
D'acord amb l'article 23 de la Llei 39/2015, d'1 d'octubre, del procediment administratiu comú de les administracions públiques, excepcionalment, quan s'hagen esgotat tots els mitjans personals i materials disponibles als quals fa referència l'apartat 5 de l'article 21, l'òrgan competent per a resoldre, a proposta, si és el cas, de l'òrgan instructor o el superior jeràrquic de l'òrgan competent per a resoldre, podrà acordar de manera motivada l'ampliació de termini màxim de resolució i notificació, i aquest no podrà ser superior a l'establit per a la tramitació del procediment. Contra l'acord que resolga sobre l'ampliació de terminis, que haurà de ser notificat a les persones interessades, no s'hi podrà interposar cap recurs, sense perjudici del procedent contra la resolució que pose fi al procediment.  
Tercer. Termini per a acordar l'ampliació del termini de resolució.  
D'acord amb l'article 32 de la Llei 39/2015, d'1 d'octubre, abans esmentada, la decisió d'ampliació haurà de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut.  
D'acord amb els antecedents de fet i fonaments de dret exposats, i vist l'informe sobre la conveniència de procedir a l'ampliació del termini, de data 29 de setembre de 2023, el cap de funcions del servei d'ajudes de Turisme Comunitat Valenciana, com a òrgan instructor de les ajudes, resol:  
  
Primer  
Ampliar el termini per a resoldre les sol·licituds presentades a l'empara de la convocatòria d'ajudes d'impuls a la competitivitat turística per a l'any 2023 convocada per la Resolució de 5 de maig de 2023, del president de Turisme Comunitat Valenciana, fins al 19 de desembre de 2023, que modifica en aquest sentit l'article 12.5 de l'esmentada resolució de convocatòria.  
  
Segon  
Ampliar el termini per a la justificació de l'ajuda fins al 19 de gener de 2024, que modifica en aquest sentit l'article 15.3.9 de l'esmentada resolució de convocatòria. No obstant això, les activitats hauran d'haver-se realitzat, facturat i pagat en l'any 2023.  
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la seua notificació i, potestativament, podrà interposar-se recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la seua notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de novembre de 2023.- La presidenta de Turisme Comunitat Valenciana: Nuria Montes de Diego.